КОМИ РЕСПУБЛИКАЛӦН

 **ОЛАНПАС**

**Коми Республикаын «Княжпогост» муниципальнӧй районлӧн муниципальнӧй юкӧн мутасын «Емва» кар кытш да «Княжпогост» сиктса овмӧдчӧмин муниципальнӧй юкӧнъясӧс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь**

Примитöма Коми Республикаса

Каналан Сöветöн 2012 вося косму тöлысь 26 лунö

Тайӧ Оланпасӧн «Россия Федерацияын меставывса асвеськӧдлӧм котыртан ӧтувъя принципъяс йылысь» Федеральнӧй Оланпаслӧн 13 статья, 34 статьяса 5 юкӧн подув вылын, «Административно-мутасса да муниципальнӧй тэчас серти юалӧмъяс решитан пӧрадок йылысь, Коми Республикаын география да мукӧд объектӧс нимтӧм йылысь» Коми Республикаса Оланпаслӧн 5 статьяса 1 юкӧн, 14 да 28 статьяяс подув вылын, «Княжпогост» муниципальнӧй районса муниципальнӧй юкӧн Сӧветлӧн водзмӧстчӧм серти «Емва» кар кытш да «Княжпогост» сиктса овмӧдчӧмин муниципальнӧй юкӧнъясса олысьяслӧн сӧгласие серти, кодъясӧс петкӧдлӧ тайӧ овмӧдчӧминъяс пиысь быдӧнӧс бӧрйӧм орган, ӧтувтчӧны Коми Республикаын «Княжпогост» муниципальнӧй районлӧн муниципальнӧй юкӧн мутасын «Емва» кар кытшлӧн да «Княжпогост» сиктса овмӧдчӧминлӧн муниципальнӧй юкӧнъяс, мукӧд муниципальнӧй юкӧнъяслысь мудоръяс вежтӧг, да такӧд йитӧдын пыртсьӧны вежсьӧмъяс Коми Республикаса ӧткымын оланпасӧ, а сідзжӧ урчитсьӧны медводдзаысь бӧрйӧм органӧ пырысь депутатъяслӧн торъя уджмог лыд да кадколаст да выльысь артмӧдӧм муниципальнӧй юкӧнса медводдза юралысьӧс бӧръян пӧрадок, сылӧн уджмогъяс, уджмог кадколаст.

**1 статья.** Ӧтувтны Коми Республикаын «Княжпогост» муниципальнӧй районлӧн муниципальнӧй юкӧн мутасын «Емва» кар кытшлысь да «Княжпогост» сиктса овмӧдчӧминлысь муниципальнӧй юкӧнъяссӧ да лӧсьӧдны выльысь артмӧм карса овмӧдчӧминлысь муниципальнӧй юкӧн.

 **2 статья.** Ӧтувтны район тӧдчанлуна Емва карлысь сыувса мутасӧн да Княжпогост сиктлысь сыувса мутасӧн административнӧй мутасъяссӧ Княжпогост район мутасын ӧти административнӧй мутасӧ - район тӧдчанлуна Емва карӧ сыувса мутасӧн Княжпогост район мутасын.

**3 статья.** Урчитны, мый выльысь артмӧм карса овмӧдчӧминлӧн муниципальнӧй юкӧнса да выль административнӧй мутаслӧн административнӧй шӧринӧн лоӧ район тӧдчанлуна Емва кар.

**4 статья.** Пыртны «Коми Республикаын меставывса асвеськӧдлӧм мутасын котыртӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 11 №, 4103 ст.; 2006, 1 №, 4194 ст.; 4 №, 4360 ст.; 6 №, 4461 ст.; 2007, 1 №, 4651 ст.; 4677 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 2010, 22 №, 517 ст.; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.) татшӧм вежсьӧмъяс:

1) 12 статьялӧн 1 юкӧнса 9 пункт киритны;

2) 42 статьяса 1 юкӧн гижны тадзи:

«1. Емва овмӧдчӧмин мутасын муниципальнӧй юкӧн тэчасӧ пырӧны район тӧдчанлуна Емва кар, Кывтыва, Чуб сикт кодь посёлокъяс, Княжпогост сикт, Злоба, Керӧс, Кыркӧтш, Половник, Рак, Удор грездъяс.»;

3) 428 статья киритны;

4) 4212 статьяса 1 юкӧнын «Княжпогост,» кыв киритны;

5) 20 содтӧд гижны тадзи:

«Коми Республикаын

 меставывса асвеськӧдлӧм

 мутасын котыртӧм йылысь»

 Коми Республикаса Оланпас дорӧ

20 содтӧд

Емва овмӧдчӧмин мутасын

 муниципальнӧй юкӧнлысь мудоръяссӧ

картографическӧя опишитӧм

Емва овмӧдчӧминлӧн мудор заводитчӧ Кӧрттуй лесхозлӧн Чуб лесничествоса 79 кварталлӧн рытыв-войвыв помсянь. Водзӧ мунӧ, ёнджыкасӧ асыввылӧ, 79 - 83 кварталъяслӧн войвыв мудорті, 72 кварталлӧн рытыввыв, войвыв, а сэсся асыввыв мудоръясті 73 кварталлӧн рытыв-войвыв помӧдз. Водзӧ асыввылӧ Кӧрттуй лесхозлӧн Чуб лесничествоса 73 кварталлӧн да Кӧрттуй лесхозлӧн Серёгов лесничествоса 9-15 кварталъяслӧн войвыв мудорті Кӧрттуй лесхозлӧн Серёгов лесничествоса 7 кварталлӧн асыв-лунвыв помӧдз. Водзӧ рытыввылӧ 135 кварталлӧн лунвыв мудорті сылӧн рытыв-лунвыв помӧдз. Водзӧ войвылӧ Кӧрттуй лесхозлӧн Княжпогост лесничествоса 135, 106, 90, 82, 53, 35, 19 кварталъяслӧн рытыввыв мудорті Кӧрттуй лесхозлӧн Княжпогост лесничествоса 19 кварталлӧн рытыв-войвыв помӧдз. Водзӧ асыввылӧ 19-21 кварталъяслӧн войвыв мудорті 21 кварталлӧн асыв-войвыв помӧдз. Водзӧ лунвылӧ Кӧрттуй лесхозлӧн Княжпогост лесничествоса 21, 28, 38 кварталъяслӧн асыввыв мудорті 38 кварталлӧн асыв-лунвыв помӧдз. Водзӧ асыввылӧ Кӧрттуй лесхозлӧн Княжпогост лесничествоса 39-44 кварталъяслӧн лунвыв мудоръясті 71 кварталлӧн асыв-войвыв помӧдз. Водзӧ, ёнджыкасӧ лунвылӧ, Кӧрттуй лесхозлӧн Княжпогост лесничествоса 71, 95, 124, 142 кварталъяслӧн асыввыв мудорті, 142-140 кварталъяслӧн лунвыв мудорті 149 кварталлӧн асыв-войвыв помӧдз, 149, 163 кварталъяслӧн асыввыв мудорті, Кӧрттуй лесхозлӧн Кывтыва лесничествоса 6 кварталлӧн войвыв, а сэсся асыввыв мудоръясті, 19-20 кварталъяслӧн войвыв мудорті, 20 кварталлӧн асыввыв мудорті, 35 кварталлӧн войвыв мудорті, 35, 53 кварталъяслӧн асыввыв мудорті. Водзӧ рытыввылӧ 53-51 кварталъяслӧн лунвыв мудорті. Водзӧ, ёнждыкасӧ рытыв-войвылӧ, Кӧрттуй лесхозлӧн Кывтыва лесничествоса 51 кварталлӧн рытыввыв мудорті, 33 кварталлӧн лунвыв мудорті, 33, 18 кварталъяслӧн рытыввыв мудорті, 5-3 кварталъяслӧн лунвыв мудорті, 3 кварталлӧн рытыввыв мудорті. Водзӧ рытыввылӧ Кӧрттуй лесхозлӧн Княжпогост лесничествоса 160, 159 кварталъяслӧн лунвыв мудорті, водзӧ сійӧ жӧ нырвизьын, Емва ю вомӧн, Кӧрттуй лесхозлӧн Серёгов лесничествоса 15 кварталлӧн асыв-лунвыв помӧдз, водзӧ Кӧрттуй лесхозлӧн Серёгов лесничествоса 15-9 кварталъяслӧн, Кӧрттуй лесхозлӧн Чуб лесничествоса 73 кварталлӧн лунвыв мудоръясті 84 кварталлӧн асыв-войвыв помӧдз. Водзӧ лунвылӧ 84 кварталлӧн асыввыв мудорті, рытыввылӧ 84, 83 кварталъяслӧн лунвыв мудорті, лунвылӧ 94 кварталлӧн асыввыв мудорті Емдін районлӧн мудорӧдз. Водзӧ рытыввылӧ Княжпогост районлӧн лунвыв мудорті 91 кварталлӧн рытыв-лунвыв помӧдз. Водзӧ войвылӧ Кӧрттуй лесхозлӧн Чуб лесничествоса 91, 79 кварталъяслӧн рытыввыв мудорті петан чутӧдз.

Пасйӧд. Мудоръяс опишитӧма 1993 вося Кӧрттуй лесхозлӧн вӧр тэчас материалъяс серти.»;

6) 208 содтӧд киритны.

**5 статья.** Пыртны «Коми Республикалӧн Административно-мутасса тэчас йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 10 №, 4594 ст.; 2007, 1 №, 4655 ст.; 9 №, 4984 ст.; 2008, 2 №, 3 ст.; 9 №, 424 ст.;
 12 №, 722 ст.; 723 ст.; 726 ст.; 2009, 16 №, 262 ст.; 41 №, 762 ст.; 2010,
 22 №, 517 ст.; 2011, 37 №, 986 ст.; 987 ст.; 988 ст.; ст. 989; 2012, 7 №,
169 ст.) татшӧм вежсьӧмъяс:

1) 104 статьялӧн 1 юкӧнса 9 пункт киритны;

2) 105 статьяса 1 юкӧнын «Княжпогост,» кыв киритны;

3) 106 статьяса 1 юкӧн гижны тадзи:

«1. Административнӧй мутасӧ пырӧны район тӧдчанлуна Емва кар, Кывтыва, Чуб сикт кодь посёлокъяс, Княжпогост сикт, Злоба, Керӧс, Кыркӧтш, Половник, Рак, Удор грездъяс да на дорӧ йитчысь муяс.»;

4) 114 статья киритны;

5) 85 содтӧд гижны тадзи:

«Коми Республикалӧн

 Административно-мутасса

 тэчас йылысь»

 Коми Республикаса Оланпас дорӧ

85 содтӧд

Административнӧй мутаслысь -

 район тӧдчанлуна Емва карлысь сыувса мутасӧн мудоръясӧс

картографическӧя опишитӧм

Административнӧй мутаслӧн - район тӧдчанлуна Емва карлӧн сыувса мутасӧн мудор заводитчӧ Кӧрттуй лесхозлӧн Чуб лесничествоса 79 кварталлӧн рытыв-войвыв помсянь. Водзӧ мунӧ, ёнджыкасӧ асыввылӧ, 79 - 83 кварталъяслӧн войвыв мудорті, 72 кварталлӧн рытыввыв, войвыв, а сэсся асыввыв мудоръясті 73 кварталлӧн рытыв-войвыв помӧдз. Водзӧ асыввылӧ Кӧрттуй лесхозлӧн Чуб лесничествоса 73 кварталлӧн да Кӧрттуй лесхозлӧн Серёгов лесничествоса 9-15 кварталъяслӧн войвыв мудорті Кӧрттуй лесхозлӧн Серёгов лесничествоса 7 кварталлӧн асыв-лунвыв помӧдз. Водзӧ рытыввылӧ 135 кварталлӧн лунвыв мудорті сылӧн рытыв-лунвыв помӧдз. Водзӧ войвылӧ Кӧрттуй лесхозлӧн Княжпогост лесничествоса 135, 106, 90, 82, 53, 35, 19 кварталъяслӧн рытыввыв мудорті Кӧрттуй лесхозлӧн Княжпогост лесничествоса 19 кварталлӧн рытыв-войвыв помӧдз. Водзӧ асыввылӧ 19-21 кварталъяслӧн войвыв мудорті 21 кварталлӧн асыв-войвыв помӧдз. Водзӧ лунвылӧ Кӧрттуй лесхозлӧн Княжпогост лесничествоса 21, 28, 38 кварталъяслӧн асыввыв мудорті 38 кварталлӧн асыв-лунвыв помӧдз. Водзӧ асыввылӧ Кӧрттуй лесхозлӧн Княжпогост лесничествоса 39-44 кварталъяслӧн лунвыв мудоръясті 71 кварталлӧн асыв-войвыв помӧдз. Водзӧ, ёнджыкасӧ лунвылӧ, Кӧрттуй лесхозлӧн Княжпогост лесничествоса 71, 95, 124, 142 кварталъяслӧн асыввыв мудорті, 142-140 кварталъяслӧн лунвыв мудорті 149 кварталлӧн асыв-войвыв помӧдз, 149, 163 кварталъяслӧн асыввыв мудорті, Кӧрттуй лесхозлӧн Кывтыва лесничествоса 6 кварталлӧн войвыв, а сэсся асыввыв мудоръясті, 19-20 кварталъяслӧн войвыв мудорті, 20 кварталлӧн асыввыв мудорті, 35 кварталлӧн войвыв мудорті, 35, 53 кварталъяслӧн асыввыв мудорті. Водзӧ рытыввылӧ 53-51 кварталъяслӧн лунвыв мудорті. Водзӧ, ёнждыкасӧ рытыв-войвылӧ, Кӧрттуй лесхозлӧн Кывтыва лесничествоса 51 кварталлӧн рытыввыв мудорті, 33 кварталлӧн лунвыв мудорті, 33, 18 кварталъяслӧн рытыввыв мудорті, 5-3 кварталъяслӧн лунвыв мудорті, 3 кварталлӧн рытыввыв мудорті. Водзӧ рытыввылӧ Кӧрттуй лесхозлӧн Княжпогост лесничествоса 160, 159 кварталъяслӧн лунвыв мудорті, водзӧ сійӧ жӧ нырвизьын, Емва ю вомӧн, Кӧрттуй лесхозлӧн Серёгов лесничествоса 15 кварталлӧн асыв-лунвыв помӧдз, водзӧ Кӧрттуй лесхозлӧн Серёгов лесничествоса 15-9 кварталъяслӧн, Кӧрттуй лесхозлӧн Чуб лесничествоса 73 кварталлӧн лунвыв мудоръясті 84 кварталлӧн асыв-войвыв помӧдз. Водзӧ лунвылӧ 84 кварталлӧн асыввыв мудорті, рытыввылӧ 84, 83 кварталъяслӧн лунвыв мудорті, лунвылӧ 94 кварталлӧн асыввыв мудорті Емдін районлӧн мудорӧдз. Водзӧ рытыввылӧ Княжпогост районлӧн лунвыв мудорті 91 кварталлӧн рытыв-лунвыв помӧдз. Водзӧ войвылӧ Кӧрттуй лесхозлӧн Чуб лесничествоса 91, 79 кварталъяслӧн рытыввыв мудорті петан чутӧдз.

Пасйӧд. Мудоръяс опишитӧма 1993 вося Кӧрттуй лесхозлӧн вӧр тэчас материалъяс серти.»;

6) 93 содтӧд киритны.

**6 статья.** Урчитны депутатъяслысь лыд, кодъясӧс бӧрйӧны выльысь артмӧм район тӧдчанлуна Емва кар да сыувса муяс мутасын кар овмӧдчӧминса муниципальнӧй юкӧнлӧн медводдзаысь бӧрйӧм органӧ, - 15 депутатӧс.

Урчитны выльысь артмӧм район тӧдчанлуна Емва кар да сыув муяс мутасын кар овмӧдчӧминса муниципальнӧй юкӧнлӧн медводдзаысь бӧрйӧм органӧ пырысь депутатъяслысь торъя уджмогъяса кадколаст – 4 во.

**7 статья.** Выльысь артмӧм район тӧдчанлуна Емва кар да сыув муяс мутасын кар овмӧдчӧминса муниципальнӧй юкӧнлӧн медводдза юралысь бӧрйыссьӧ кар овмӧдчӧминса муниципальнӧй юкӧнлӧн бӧрйӧм органӧн ас тэчасысь да пӧртӧ олӧмӧ бӧрйӧм органлӧн веськӧдлысьлысь уджмогъяс.

Выльысь артмӧм район тӧдчанлуна Емва кар да сыув муяс мутасын кар овмӧдчӧминса муниципальнӧй юкӧнлӧн медводдза юралысь бӧрйыссьӧ кар овмӧдчӧминса муниципальнӧй юкӧнлӧн бӧрйӧм органлӧн уджмога кадколаст вылӧ овмӧдчӧминса бӧрйӧм органлӧн медводдза чукӧртчылӧм вылын, мый чукӧртӧ овмӧдчӧминса выльысь артмӧм муниципальнӧй юкӧнын бӧрйысьӧмъяс котыртан комиссияӧн овмӧдчӧминса муниципальнӧй юкӧнлӧн бӧрйӧм органса урчитӧм депутат лыдысь кык коймӧд пайысь оз этшаджыкӧс бӧръян лунсянь 30 лунысь оз сёрджык.

**8 статья.** Тайӧ Оланпасыс, 6 да 7 статьяяс кындзи, вынсялӧ сійӧс официальнӧя йӧзӧдӧмсянь дас лун бӧрын.

Тайӧ Оланпаслӧн 6 да 7 статьяяс вынсялӧны тайӧ Оланпаслӧн вынсялӧмсянь 45 лун бӧрын сэтшӧм случайын, кор тайӧ Оланпаслӧн вынсялӧм бӧрын ӧти тӧлысь чӧжӧн меставывса референдум нуӧдӧм йылысь водзмӧстчӧмӧн выльысь артмӧм кар овмӧдчӧминса муниципальнӧй юкӧнлӧн меставывса асвеськӧдлан органъяслысь тэчассӧ урчитӧм йылысь юалӧм кузя оз пет выльысь артмӧм кар овмӧдчӧминлӧн муниципальнӧй юкӧнса бӧрйысян инӧда олысьяслӧн группа, кутшӧмӧс артмӧдӧма оланпастэчасӧн урчитӧм пӧрадок серти.

Коми Республикаса Юралысь В. М. Гайзер

Сыктывкар

2012 вося ода-кора тӧлысь 5 лун

34-РЗ №

Вуджӧдіс Хазова Е. В. – 9 975 пас